Yleinen koko maassa Ahvenanmaata lukuun ottamatta.
Kapealehtinen, yksittäisversoinen, monivuotinen ruoho.
Juurakko on suikertava ja pitkä. Varsi on pysty ja täyteinen.
Tyvitupet ovat vaalean harmaanruskeat, kukkaverson tyvellä on vain lavattomia tuppia. Lehdet ovat ruodittomat ja tupelliset. Lehtilapa on 3–5 mm leveä ja kirkkaan- tai kellanvihreä. Kukinnon alimman tähkän tukilehti on tavallisesti tähkäänsä lyhempi, tukilehtien tupet ovat avoimet.
Kukinto on monitähkäinen. Emi- ja hedekukat ovat eri tähkissä (erilaistähkäinen). Hedetähkiä on 1, emitähkiä 1–3, hedetähkä on kukinnon latvassa, emitähkät sen alapuolella. Tähkät ovat 10–25 mm pitkiä, pystyjä, harsuja, pitkävälisiä, alin selväperäinen. Hedekukka on kolmiheteinen, emikukka kolmeluottinen, pullakon ympäröimä. Tähkäsuomut ovat 2–3 mm pitkät, punaruskeat, keskisuoni kellanvihreä, kapealti kalvolaitaiset. Pullakot ovat 3–5 mm pitkiä, pullean päärynänmuotoisia, litteän kolmisärmäisiä ja kellanvihreitä, suuota on hieman vino.
Hedelmä on pullakon sisällä kypsyvä pähkylä.
Korpimaisissa ja lehtomaisissa metsissä, lehtoniityillä ja pientareilla, rehevähköillä soilla, tunturikankailla ja -niityillä.
Pinkka oppimisympäristö: BIO-503 Suomen kasvisto ja kasvillisuus - Tunturit: kuviomaat
Pinkka inlärningsmiljö: Exkursion till Åland - Nåtö, Västerskog, granurskog
Pinkka oppimisympäristö: Metsäkasvien peruslajintuntemus - Koppisiemeniset
Pinkka oppimisympäristö: Metsälajintuntemus - Koppisiemeniset, 1-sirkkaiset, Cyperaceae
Pinkka oppimisympäristö: BIO-514 Pohjois-Suomen putkilokasvit - Carex-Chrysosplenium
Pinkka oppimisympäristö: BIO-515 Etelä-Suomen putkilokasvit - Cakile-Carex
Pinkka oppimisympäristö: BIO-513 Syventävä putkilokasvituntemus - Cakile-Circaea
Pinkka e-learning: IPS-154 Subarctic Habitats and Biota - Grasses, rushes and sedges
Pinkka oppimisympäristö: Kasvien peruslajintuntemus, Oulun yliopisto - Siemenkasvit: Acer-Carex
Pinkka oppimisympäristö: BIO-503 Suomen kasvisto ja kasvillisuus - Suot: letot
Creative Commons erkännande, icke-kommersiell 4.0